মির্জা রুহুল আমিন

মির্জা রুহুল আমিন (২৮ ফেব্রুয়ারি ১৯২১ - ১৯ জানুয়ারি ১৯৯৭) পঞ্চগড় জেলায় জন্মগ্রহণকারী একজন বাংলাদেশী রাজনীতিবিদ, ক্রীড়ানুরাগী, প্রাক্তন মন্ত্রী ও সংসদ সদস্য।তিনি এরশাদ সরকারের মন্ত্রীসভার একাধিক মন্ত্রণালয়ের দায়িত্বপ্রাপ্ত মন্ত্রী ছিলেন। তিনি মুসলিম লীগের মনোনয়নে দিনাজপুর-৪ ও ঠাকুরগাঁও-২ আসন থেকে নির্বাচিত সাবেক সংসদ সদস্য।

 প্রাথমিক জীবন 
১৯২১ সালের ২৮ ফেব্রুয়ারি পঞ্চগড় জেলার আটোয়ারী উপজেলার মির্জাপুর গ্রামের সম্ভ্রান্ত মির্জা পরিবারে জন্মগ্রহণ করেন। ১৯৩৮ সালে তিনি ঠাকুরগাঁও ইংরেজি উচ্চ বিদ্যালয় (বর্তমানে ঠাকুরগাঁও সরকারি বালক উচ্চ বিদ্যালয়) থেকে ম্যাট্রিক পাস করেন। ১৯৪২ সালে কলকাতা বিশ্ববিদ্যালয় থেকে বিএ পাস করেন। দেশ বিভাগের পর তিনি ঠাকুরগাঁওয়ে স্থায়ীভাবে বসবাস শুরু করেন।

 পরিবার 
মির্জা রুহুল আমিনের পিতার নাম মির্জা আজিমউদ্দিন সরকার। মির্জা আমিনরা তিন ভাই, তার অপর দুই ভাই হচ্ছেন সাবেক সংসদ সদস্য ৪র্থ সংসদের স্পিকার মির্জা গোলাম হাফিজ ও এস আর মির্জা। মির্জা আমিনের তিন সন্তান, বড় ছেলে বাংলাদেশ জাতীয়তাবাদী দল (বিএনপি) এর বর্তমান মহাসচিব মির্জা ফখরুল ইসলাম আলমগীর, মেজো ছেলে মির্জা ইকবাল আমিন ও ছোট ছেলে ঠাকুরগাঁও পৌরসভা মেয়র মির্জা ফয়সল আমিন।https://www.nbs24.org/2018/05/28/271045/মির্জা-রুহুল-আমিনের-২২-তম

কর্মজীবন
ঠাকুরগাঁওয়ের পীরগঞ্জ হাই স্কুলের প্রধান শিক্ষক এবং ঠাকুরগাঁও হাই স্কুলের শিক্ষক ছিলেন তিনি। 

রাজনৈতিক জীবন
১৯৬২-৬৬ সালে পরপর দুই বার পূর্ব পাকিস্তানের প্রাদেশিক আইন সভার সদস্য নির্বাচিত হন। তিনি ঠাকুরগাঁও পৌরসভায় দীর্ঘ ১৭ বছর মেয়র হিসেবে দায়িত্ব পালন করেন।

১৯৭৯ সালে তিনি দিনাজপুর-৪ ও ১৯৮৮ সালে ঠাকুরগাঁও-২ আসন থেকে জাতীয় সংসদ সদস্য নির্বাচিত হন। তিনি বাংলাদেশ সরকারের মন্ত্রীসভার কৃষিমন্ত্রী, সমাজকল্যাণ মন্ত্রী এবং মৎস্য ও পশু সম্পদ মন্ত্রী হিসেবে দায়িত্ব পালন করেছেন।

২০১৬ সালে আওয়ামী লীগ নেতা দিনাজপুর-২ আসনের সাবেক সাংসদ খালিদ মাহমুদ চৌধুরী দাবি করেন মির্জা রুহুল আমিন একজন "যুদ্ধাপরাধী" এবং যুদ্ধাপরাধীদের তালিকায় তার নাম ৭১০ নাম্বরে ছিলো। মির্জা ফখরুল ২০২৫ সালে এর জবাবে 'মুক্তিযুদ্ধে দিনাজপুর' বইয়ের উদ্ধৃতি দিয়ে বলেন, একাত্তরে তাঁর বাবা ছিলেন ভারতে।  আওয়ামী লীগ সরকারের প্রকাশিত ২০১৯ সালে আওয়ামী লীগ সরকার রাজাকারদের যে তালিকা প্রকাশ করে সেই তালিকায়ও মির্জা রুহুল আমিনের নাম নেই।

 মৃত্যু 
মির্জা রুহুল আমিন ১৯৯৭ সালের ১৯ জানুয়ারি মৃত্যুবরণ করেন।

তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:পঞ্চগড় জেলার রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:বাংলাদেশের কৃষিমন্ত্রী
বিষয়শ্রেণী:ঠাকুরগাঁও জেলার রাজনীতিবিদ
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশের মৎস্য ও প্রাণিসম্পদমন্ত্রী
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:ঠাকুরগাঁও জেলার ব্যক্তি
বিষয়শ্রেণী:বাংলাদেশের ভূমিমন্ত্রী
বিষয়শ্রেণী:বাংলাদেশের মেয়র
বিষয়শ্রেণী:ঠাকুরগাঁও সরকারি বালক উচ্চ বিদ্যালয়ের প্রাক্তন শিক্ষার্থী